CELEX: 62008TN0033
Language: el
Date: 2008-01-18 00:00:00
Title: Υπόθεση T-33/08: Προσφυγή της 18ης Ιανουαρίου 2008 — Bastos Viegas κατά ΓΕΕΑ — Fabre Médicament (OPDREX)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/31
            
         Προσφυγή της 18ης Ιανουαρίου 2008 — Bastos Viegas κατά ΓΕΕΑ — Fabre Médicament (OPDREX)
   (Υπόθεση T-33/08)
   (2008/C 79/60)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Bastos Viegas, AS (Penafiel, Πορτογαλία) (εκπρόσωποι: G. Marín Raigal και P. López Ronda, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pierre Fabre Médicament, S.A. (Boulogne, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ της 14ης Νοεμβρίου 2007 (υπόθεση R 1238/2006-4), κατά τρόπο που να απορρίπτει την ανακοπή που άσκησε η Pierre Fabre και να γίνει δεκτή η αίτηση καταχωρίσεως του κοινοτικού σήματος αριθ. 2 429 249 «OPDREX» (εικονιστικού) η δε ασκήσασα την ανακοπή να καταδικαστεί και στις δύο περιπτώσεις στα δικαστικά έξοδα·
            
         
               —
            
            
               να καταδικάσει το ΓΕΕΑ στα δικαστικά έξοδα και
            
         
               —
            
            
               να καταδικάσει την παρεμβαίνουσα στα έξοδά της καθώς και στα έξοδα της προσφεύγουσας στην παρούσα υπόθεση.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα «OPDREX» (καταχώριση υπ' αριθ. 2 429 249, για προϊόντα των κλάσεων 5 και 10 και υπηρεσίες της κλάσεως 35).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Pierre Fabre Médicament, SA.
   
      Αντιταχθέν δικαίωμα επί σήματος ή σημείου: Εθνικό λεκτικό σήμα «OPTREX», για προϊόντα της κλάσεως 5 (φαρμακευτικά προϊόντα).
   
      Απόφαση του τμήματος ανακοπών: Μερική αποδοχή της ανακοπής που αφορούσε ορισμένα προϊόντα των κλάσεων 5 και 10.
   
      Απόφαση του τμήματος προσφυγών: Ακύρωση της προσβαλλόμενης αποφάσεως, στο μέτρο που αυτή απορρίπτει την αίτηση καταχωρίσεως του κοινοτικού σήματος σχετικά με τις «χειρουργικές συσκευές και χειρουργικά εργαλεία» της κλάσεως 10.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.